fr hu hu hu hu hu hu hu hu hu hu de hu hu hu hu hu de hu hu hu hu hu hu hu hu de hu ru hu en hu als hu hu hu hu hu oc hu ca hu hu hu de hu hu hu hu hu hu hu hu hu hu hu hu hu hu en hu en hu en es hu hu hu hu hu hu hu hu hu hu en en hu hu hu hu es hu hu hu hu hu de hu hu de hu hu hu de hu hu hu hu hu hu hu hu hu hu hu
Bad Gleichenberg osztrák község és gyógyüdülőhely Stájerország Délkelet-stájerországi járásában. 2017 januárjában 5336 lakosa volt.
A Wikimédia Commons tartalmaz Bad Gleichenberg témájú médiaállományokat.
Bad Gleichenberg a Délkelet-stájerországi járásban
Utcakép a Szt. Máté-templommal
Bad Gleichenberg a Kelet-Stájerország régióban, a Kelet-stájer dombságon fekszik, kb. 42 km-re délkeletre Graztól. Területe közvetlenül a Rába és a Mura vízválasztójától délre található, így bár a Rába északon közelebb van, patakjai dél, a Mura felé futnak. Legmagasabb pontjai a vulkanikus eredetű Stradnerkogel (609 m) és Gleichenberge (598 m). Az önkormányzat 4 katasztrális községben (Bad Gleichenberg, Bairisch Kölldorf, Merkendorf és Trautmannsdorf) 11 települést egyesít: Bad Gleichenberg (1458 lakos), Bairisch Kölldorf (1049), Gleichenberg Dorf (592), Haag (178), Hofstätten (96), Klausen (197), Merkendorf (406), Steinbach (220), Trautmannsdorf (776), Waldsberg (211), Wilhelmsdorf (109).
A környező önkormányzatok: északra Feldbach, északkeletre Kapfenstein, délkeletre Sankt Anna am Aigen, délre Straden, nyugatra Gnas.
Bad Gleichenberg területén található a Stájerországban talált legrégebbi település, amely mintegy 5 ezer éve, az újkőkorban volt lakott. Ez a kultúra jellemzően vizek mentén épített cölöpökön álló házakat. Ezen a helyszínen cserépedényekre,, kőbaltákra, kőkalapácsokra bukkantak a régészek.
A helyi ásványvízforrásokat már a rómaiak is használták, megtalálták az 1-3. századból való, jó állapotban megmaradt kútkávát, 74 db római pénzérmét és 12 megkövesedett mogyorót.
Gleichenberg várát 1185-ben említik először, parancsnoka ekkor egy Hermann nevű férfi volt. Az 1268-as nemesi felkelés leverése során a vár elpusztult, mára csak alig felismerhető romjai maradtak. Az uradalom 1292-ben a Wildon-családhoz került, akik 1312-ben elzálogosították azt a Walseeknek. Ők a 14. században új várat építettek, amely 1581-ben a Trauttmansdorff-nemzetség tulajdonába került. Az épületet a 17. században kastéllyá bővítették. Az épület a második világháborúban nagy károkat szenvedett. 1945-ben a Stubenberg-család vásárolta meg, 1983-ban pedig teljesen leégett.
A 19. század elején, miután felismerték a gleichenbergi ásványvízforrások gyógyhatását (főleg légzőszervi megbetegedésekre, atópiás dermatitisz és pszoriázis kezelésére ajánlják) Matthias Constantin Capello von Wickenburg kormányzó (Metternich közeli barátja) támogatásával 1834-ben megkezdődött a fürdővárosi infrastruktúra kiépítése. 1845-ben megépült a templom, majd kolostort is alapítottak, amelyet 1888-ban átadtak a ferenceseknek. A fürdőváros Ferenc József idején épült ki igazán. 1926-ban a fürdőváros neve Bad Gleichenbergre változott (Gleichenberg faluval 1962-ben egyesült). A 2015-ös közigazgatási reform során Bairisch-Kölldorfot, Merkendorfot és Trautmannsdorfot is a községhez csatolták.
A Bad Gleichenberg-i önkormányzat területén 2017 januárjában 5336 fő élt. A lakosságszám 1939 óta (akkor 4110 fő) gyarapodó tendenciát mutat. 2015-ben a helybeliek 93,3%-a volt osztrák állampolgár; a külföldiek közül 1,6% a régi (2004 előtti), 2,8% az új EU-tagállamokból érkezett. 0,9% a volt Jugoszlávia (Szlovénia és Horvátország nélkül) vagy Törökország, 1,3% egyéb országok polgára. 2001-ben a lakosok 91,6%-a római katolikusnak, 1,9% evangélikusnak, 2,4% mohamedánnak, 3,4% pedig felekezet nélkülinek vallotta magát. Ugyanekkor 10 magyar élt a községben.
a Szt. Máté-plébániatemplom 1845-ben épült
a ferences rend volt kolostora
a trautmannsdorfi Szt. Mihály-plébániatemplom
a volt Hotel Mailand (ma vendéglátóipari főiskola)
a Styrassic Park 85 életnagyságú dinoszauruszszoborral
Röthenbach an der Pegnitz (Németország)
↑ Einwohnerzahl 1.1.2018 nach Gemeinden mit Status, Gebietsstand 1.1.2018. Osztrák Statisztikai Hivatal. (Hozzáférés: 2019. március 9.)
62375 – Bad Gleichenberg.[halott link] Statistik Austria
Ez a szócikk részben vagy egészben a Bad Gleichenberg című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bad_Gleichenberg&oldid=23585377”
A lap szerkesztési előzményeinek megtekintése.
A lap utolsó módosítása: 2021. február 14., 22:28
A lap szövege CC BY-SA 3.0 alatt érhető el, ha nincs külön jelölve.